N-aţi vrut Cuminţenia? E OK, dă Firea 11 mil. euro pe o mizerie marca Bolborea

V-a stat în gât Cuminţenia Pământului că ar fi costat 11 milioane euro? Ei bine, bucuraţi-vă, Firea va plăti 11 milioane euro (50 milioane lei) pentru o mizerie care va fi instalată în rondul din Piaţa Alba Iulia.

Da, mizeria lui Bolborea a fost aprobată, Bolborea este pentru noi Iliescu doi, e un alt nemuritor – de data asta, un nemuritor abonat la bani publici pentru a produce scursurile alea de bronz. Scursuri la propriu, căci asta e “viziunea” lui Bolborea, statui care se scurg – paiaţele de la Universitate, statuia lui Cuza de la intrarea în IOR etc.

V-a puţit Cuminţenia Pământului, o sculptură a lui Brâncuşi, şi n-aţi vrut să daţi un SMS ca să se strângă cinci milioane euro? Nu-i nimic, Firea vă donează banii voştri cu forţa. Lui Bolborea.

Titlul ăsta e genial. Ca să-l parafrazez, după ţeapa/cartoful lui Ghilduş, acum avem cactusul lui Bolborea. Pentru că asta lipsea Bucureştiului, “cactusul de la Alba Iulia”. Pe unşpe fucking milioane euro!

Să nu-mi spuneţi că mizeria asta e mai valoroasă decât o sculptură de Brâncuşi. Zău. Cactusul lui Bolborea nu doar că nu se susţine nici măcar din punct de vedere conceptual, dar din punct de vedere estetic, este definiţia cuvântului “oribil.”

Iată, deci, pentru ce plătiţi taxe locale, dragi bucureşteni:

PS: Înainte de a urmări clipul sau de a ieşi, citiţi şi cum alt maestru sculptor, Ionel Stoicescu, încasează câte 100.000 euro pe… nimic, practic. Pe un model de lut. În caz că n-aţi citit bine, una sută mii euro.